
PARLAMENTUL ROMÂNIEI

CAMERA DEPUTAŢILOR

COMISIA PENTRU  ÎNVĂŢĂMÂNT,


     ŞTIINŢĂ, TINERET ŞI SPORT

 BUCUREŞTI: 10 decembrie 1998

Nr.538/XVIII/9




                                                  RAPORT

asupra proiectului de Lege pentru aprobarea Ordonanţei Guvernului nr.66/1998 privind finanţarea instituţiilor de învăţământ superior aflate în coordonarea Ministerului Educaţiei Naţionale 

În urma examinării proiectului de Lege pentru aprobarea Ordonanţei Guvernului nr.66/1998 privind finanţarea instituţiilor de învăţământ superior aflate în coordonarea Ministerului Educaţiei Naţionale, în şedinţa din 9 decembrie 1998, propunem ca acesta să fie supus spre dezbatere şi adoptare cu următoarele amendamente:

	Nr.

crt.
	Articolul

(textul iniţial)
	Text adoptat de comisie
	Motivare

	1.
	Ordonanţă privind finanţarea instituţiilor de  învăţământ superior aflate în coordonarea Ministerului Educaţiei Naţionale. 
	Ordonanţă privind finanţarea instituţiilor de  învăţământ superior aflate în coordonarea Ministerului Educaţiei Naţionale.

Titlul ordonanţei se modifică după cum urmează:

Ordonanţă privind finanţarea instituţiilor de învăţământ  superior de stat.
	Punere de acord cu terminologia din HG nr.690-1997 art.9(1).

	2.
	 Art.1 alin.(1). Instituţiile de învăţământ  superior aflate în coordonarea Ministerului Educaţiei Naţionale , funcţionează începând cu 1 ianuarie 1999 ca instituţii finanţate din fonduri alocate de la bugetul de stat şi din alte surse, gestionate în conformitate cu art.92, alin(4) şi art.169 din Legea învăţământului nr.84/1995, republicată şi  modificată.
	Art.1 (1) Instituţiile de învăţământ   superior de stat  funcţionează,  începând cu 1 ianuarie 1999, ca instituţii finanţate din fondurile alocate de la bugetul de stat şi din alte surse, potrivit legii. 
	

	3.
	Art.1 alin(2) Veniturile acestor instituţii se compun din sume alocate de la bugetul Ministerului Educaţiei Naţionale, pe bază de contract, pentru finanţarea de bază şi finanţarea complementară, venituri proprii, donaţii, sponsorizări şi taxe percepute în condiţiile legii de la persoane fizice şi juridice, române şi străine. Toate aceste venituri sunt utilizate de instituţiile de învăţământ superior, în condiţii de autonomie universitară, în vederea realizării obiectivelor ce le revin în cadrul politicii statului din domeniul învăţământului şi cercetării ştiinţifice universitare.
	Art.1 (2) Veniturile acestor instituţii se compun din sume alocate de la bugetul Ministerului Educaţiei Naţionale , pe bază de contract, pentru finanţarea de bază şi finanţarea complementară, realizarea de obiective de investiţii, fonduri pentru burse şi protecţia socială a studenţilor, precum şi din venituri proprii, dobânzi, donaţii, sponsorizări şi taxe percepute în condiţiile legii de la persoane fizice şi juridice, române sau străine şi alte surse. Aceste venituri sunt utilizate de instituţiile de învăţământ superior, în condiţiile autonomiei universitare, în vederea realizării obiectivelor ce le revin în cadrul politicii statului din domeniul învăţământului şi cercetării ştiinţifice universitare.
	

	4.
	Art.2 alin.(1) Finanţarea de bază se stabileşte în funcţie de numărul de studenţi şi doctoranzi, care urmează să fie pregătiţi, sau de alţi indicatori specifici învăţământului superior şi sumele medii ce revin pe unitatea de indicatori.
	Art.2 (1) Finanţarea de bază se asigură din bugetul de stat în funcţie de numărul de studenţi şi doctoranzi admişi la studii fără taxă, de numărul de cursanţi, de nivelul şi specificul instruirii teoretice şi practice  şi de ceilalţi indicatori  specifici activităţii de învăţământ, în special de cei referitori la calitatea prestaţiei în învăţământ.
	

	5.
	
	Art.2  (2) Text nou: Finanţarea de bază se realizează de către Ministerul Educaţiei Naţionale pentru desfăşurarea în condiţii normale  a procesului de învăţământ  la nivel universitar şi postuniversitar, conform standardelor naţionale.
	

	6.
	Art.2 alin(2) Finanţarea complementară se realizează de către Ministerul Educaţiei Naţionale sub formă de subvenţii pentru căminele şi cantinele studenţeşti, şi pe baze competiţionale pentru realizarea de dotări şi alte cheltuieli de investiţii, reparaţii capitale şi acoperirea unor cheltuieli legate de cercetare ştiinţifică universitară.

	Art.2 (3) Finanţarea complementară se asigură atât din sume de la bugetul de stat, cât şi din surse externe, respectiv împrumuturi şi ajutoare externe.
	Din textul original alin.(2) se inversează cu alin.(3).



	7.
	Art.2 alin 3. Finanţarea complementară se realizează atât din sume de la bugetul statului, cât şi din surse externe, respectiv împrumuturi şi ajutoare externe.
	Art.2 (4) Finanţarea complementară se realizează de către Ministerul Educaţiei Naţionale : a) prin  subvenţii pentru cazare şi masă; 

b) prin fonduri alocate pe bază de priorităţi şi norme specifice pentru dotări şi alte cheltuieli de investiţii şi reparaţii capitale;

c) prin fonduri alocate pe baze competiţionale pentru  cercetarea ştiinţifică universitară.
	

	8.
	Art.2 alin 4. Finanţarea instituţiilor de învăţământ prevăzute la art.1, alin 1, se realizează pe bază de contract cu Ministerul Educaţiei Naţionale, după cum urmează: contract instituţional încheiat de fiecare instituţie, pentru finanţarea de bază şi contract adiţional, pentru fiecare finanţare complementară adjudecată. 
	Art.2 (5) Finanţarea instituţiilor de învăţământ superior de stat se face pe bază de contract încheiat între  Ministerul Educaţiei Naţionale  şi instituţia de învăţământ superior respectivă, după cum urmează: 

a)“contract instituţional”, pentru finanţarea de bază, pentru fondul de burse şi protecţie socială a studenţilor, precum şi pentru finanţarea de obiective de investiţii ; b)“contract complementar”, pentru finanţarea cercetării ştiinţifice universitare, a reparaţilor capitale, a dotărilor şi a altor cheltuieli de investiţii, precum şi subvenţii pentru cazare şi masă. Sumele aferente cercetării ştiinţifice universitare cuprinse în cadrul contractului complementar se eşalonează, prin excepţie de la alte reglementări, în rate stabilite prin grafice, anexe la contractele de cercetare respective.
	Preluare de text de la art.3 alin.(1).

	9.
	Art.2 alin (5) Veniturile extrabugetare atrase de instituţiile de învăţământ superior se folosesc în vederea cofinanţării unor obiective cuprinse în planul strategic instituţional.
	Se elimină.
	Textul este inclus în art.1 (2)

	10.
	Art.2 alin (6) Criteriile pe baza cărora se determină finanţarea de bază, finanţarea complementară şi sumele aferente burselor şi protecţiei sociale a studenţilor se aprobă de către Ministerul Educaţiei Naţionale, luând în considerare propunerile Consiliului Naţional de Finanţare a Învăţământului Superior şi respectiv Consiliul Naţional al Cercetării Ştiinţifice Universitare.
	Art.2 (6) devine Art.3: Criteriile prin care se stabileşte finanţarea instituţiilor de învăţământ superior de stat, din bugetul de stat, se aprobă de către Ministerul Educaţiei Naţionale, luând în considerare propunerile Consiliului Naţional de Finanţare a Învăţământului Superior şi respectiv ale  Consiliului Naţional al Cercetării Ştiinţifice Universitare.  În baza criteriilor aprobate, Consiliul Naţional de Finanţare a Învăţământului Superior şi Consiliul Naţional al Cercetării Ştiinţifice Universitare propun Ministerului Educaţiei Naţionale alocarea de fonduri corespunzătoare pentru finanţarea instituţiilor de învăţământ superior de stat. Consiliul Naţional de Finanţare a Învăţământului Superior şi Consiliul Naţional al Cercetării Ştiinţifice Universitare, ca organisme consultative de specialitate, au personal propriu şi sunt finanţate de la bugetul Ministerului Educaţiei Naţionale.
	

	11.
	Art.3 alin (1) In contractul instituţional se cuprind, alături de finanţarea de bază, în poziţii distincte, sumele alocate de la bugetul statului prin Ministerul Educaţiei Naţionale  pentru burse şi protecţia socială a studenţilor, precum şi sumele alocate pentru realizarea de obiective de investiţii.
	Se elimină.
	Vezi art.2 (5)

	12.
	Art.3 alin (2) Fondurile pentru burse şi protecţia socială a studenţilor se stabilesc în funcţie de numărul de studenţi şi doctoranzi de la învăţământul de zi, avându-se în vedere criteriile de la art.2, alin (6).
	Art.3 alin (2) devine Art.4: Fondurile pentru burse şi protecţia socială a studenţilor se stabilesc în funcţie de numărul de studenţi şi doctoranzi de la învăţământul de zi, fără taxă de studii.
	

	13.
	Art.3 alin (3) Fondurile prevăzute la art.2 alin(2) şi la art.3 alin(1) nu pot fi utlizate, de către instituţiile de învăţământ superior, cu altă destinaţie.
	Se elimină
	Pentru flexibilizarea cheltuielilor bugetare.

	14.
	Art.4 alin (1). Administrarea veniturilor şi utilizarea acestora se asigură de către fiecare instituţie de învăţământ superior pe baza bugetului de venituri şi cheltuieli întocmit, în condiţii de echilibru în conformitate cu criteriile stabilite de comun acord cu Ministerul Educaţiei Naţionale.
	Se elimină
	Conform principiului autonomiei universitare.

	15.
	Art.4 alin (2) Bugetul de venituri şi cheltuieli asigură resursele financiare pentru realizarea obiectivelor cuprinse în planul strategic al fiecărei instituţii de învăţământ superior.


	Se elimină
	Conform art.1 (2)

	16.
	Art.4 alin (3) Conducerile instituţiilor de învăţământ superior au obligaţia de a fundamenta pe criterii de eficeienţă veniturile şi cheltuielile care se cuprind în proiectul de buget, asigurându-se realizarea indicatorilor privind activitate de învăţământ şi cercetare ştiinţifică universitară cu costuri cât mai reduse şi în condiţiile asumării răspunderii pentru gestionarea valorilor materiale şi băneşti.
	  Se elimină
	Constituie criterii generale pentru încheierea contractelor de finanţare.

	17.
	Art.4 (4) Proiectul bugetului de venituri şi cheltuieli se elaborează şi aprobă în cadrul fiecărei instituţii în conformitate cu prevederile Cartei universitare, după care se prezintă Ministerului Educaţiei Naţionale  la termenul stabilit de acesta, în vederea negocierii contractelor de finanţare.
	Se elimină
	Aceste prevederi nu sunt de nivelul legii.

	18.
	Art. 5. In situaţia în care instituţia nu structurează corect bugetul de venituri şi cheltuieli, astfel încât să asigure funcţionarea potrivit obiectivelor stabilite pentru învăţământ şi cercetare ştiinţifică, Ministerul Educaţiei Naţionale  poate propune instituţiei un buget ajustat, în condiţii de echilibru între venituri şi cheltuieli.
	Se elimină
	Aceste prevederi nu sunt de nivelul legii.

	19.
	Art.6. Bugetele de venituri şi cheltuieli elaborate de către instituţiile de învăţământ prevăzute la art.1 alin (1) se aprobă de către Ministerul Educaţiei Naţionale, după adoptarea bugetului de stat.


	Art.6 devine Art.5: Bugetele de venituri şi cheltuieli ale instituţiilor de învăţământ superior de stat se aprobă de către Ministerul Educaţiei Naţionale, după adoptarea bugetului de stat, prin ordin al ministrului.
	

	20.
	Art.7 Finanţarea de bază a instituţiilor de învăţământ superior se asigură din bugetul Ministerului Educaţiei Naţionale  în limita creditelor bugetare aprobate cu această destinaţie.


	Se elimină
	Vezi art.169 (1) din Legea nr.84/1995. Poate face obiectul unei clauze contractuale.

	21.
	Art.8 Dacă Ministerul Educaţiei Naţionale, Consiliul Naţional de Finanţare a Învăţământului Superior şi respectiv Consiliul Naţional al Cercetării Stiinţifice Universitare constată că instituţiile de învăţământ superior nu realizează indicatorii prevăzuţi în contractele adiţionale, Ministerul Educaţiei Naţionale  poate diminua sumele prevăzute în acestea. Sumele astfel disponibilizate pot fi redistribuite altor instituţii de învăţământ superior care se angajează prin contract adiţional să realizeze activităţi sau programe suplimentare.
	Se elimină
	Este de nivelul clauzelor contractuale de finanţare.

	22.
	Art.9 Ministerul Educaţiei Naţionale are obligaţia de a verifica gestiunea financiară a instituţiilor de învăţămt superior şi a dispune măsurile necesare pentru tragerea la răspundere a persoanelor care, prin activitatea desfăşurată, au adus pagube sau au dispus cheltuieli cu nerespectarea dispoziţiilor legale în vigoare.
	Se elimină
	Prevedere conţinută în legile specifice.

	23.
	Art.10 alin (1) Instituţiile de învăţământ superior au obligaţia ca, odată cu bilanţul contabil anual să prezinte justificarea sumelor primite şi utilizate de la Ministerul Educaţiei Naţionale pe baza normelor metodologice stabilite în acest scop. Bilanţul contabil anual şi trimestrial se semnează de către ordonatorul de credite, de directorul general administrativ şi de directorul financiar, sau contabilul sef, după caz, şi atestă respectarea normelor de audit financiar.

(2) Instituţiile de învăţământ superior publică indicatorii sintetici ai execuţiei bugetare anuale în Monitorul Oficial al României, partea a III-a

(3) Cu ocazia verificării gestiunii financiare, organele de specialitate ale Ministerul Educaţiei Naţionale examinează în mod obligatoriu şi realitatea soldurilor conturilor raportate în bilanţul contabil.


	Se elimină


	Prevedere conţinută în legile specifice.

Trece la art.7.



	24.
	Art.11 Sumele rămase la sfârşitul anului din execuţia bugetului de venituri şi cheltuieli, cu excepţia fondurilor prevăzute la art.3 alin (3), rămân la dispoziţia instituţiei de învăţământ superior şi se cuprind în bugetul de venituri şi cheltuieli. 
	Art.11 devine Art.6: Soldurile rămase la sfârşitul anului din execuţia bugetului prevăzut în contractul instituţional, precum şi soldurile aferente cercetării ştiinţifice universitare şi veniturile extrabugetare,  rămân la dispoziţia instituţiilor de învăţământ superior şi se cuprind în bugetul de venituri şi cheltuieli al instituţiei, fără vărsăminte la bugetul de stat şi fără afectarea alocaţiilor de la bugetul de stat pentru anul următor.


	

	25.
	Art.12 Pentru aplicarea prevederilor prezentei Ordonanţe, Ministerul Educaţiei Naţionale  emite în termen de 60 de zile de la publicarea prezentei ordonanţe în Monitorul Oficial, norme metodologice cu avizul Ministerului Finanţelor.
	Se elimină
	Intră în vigoare Legea nr.84/1995, modificată prin Ord.nr.36/

1997.

	26
	
	Art.7 Indicatorii sintetici din execuţia bugetară a instituţiilor de învăţământ superior se publică în Monitorul Oficial al României, partea a III-a.
	Text provenit de la art.10 (2)

	27
	
	Art.8 Text nou: Prezenta ordonanţă îşi încetează efectele o dată cu intrarea în vigoare a Legii învăţământului, modificată şi republicată.
	


În raport de obiectul şi conţinutul său, proiectul de lege face parte din categoria legilor ordinare.




PREŞEDINTE




     SECRETAR



Prof.univ.dr.ing.Anghel Stanciu                             Prof.univ.dr.Alexandru Ionescu

Expert parlamentar

 Simion Cioată

